Ajuntament i DestíSafor posen en marxa les Jornades Gastronòmiques de l'albergínia llistada de Gandia
10 juny 2024

## Ajuntament i DestíSafor posen en marxa les Jornades Gastronòmiques de l'albergínia llistada de Gandia10 juny 2024Última actualització: 10 juny 2024

![](../gestion/img/9667c4a6f5bd67d37f2a9c5e5f5e229d34f774b94e528d87df9800b69c117d26.jpg)  
  

L'edil delegada de turisme, **Balbina Sendra**, acompanyada pel president de Destí Safor, **Amadeo Faus,** ha comparegut en roda de premsa per presentar una nova edició de les Jornades gastronòmiques de l'albergínia llistada de Gandia que es desenvoluparan durant un mes, concretament entre del 15 de juny al 14 de juliol, i que pretenen posar en valor aquest producte.  
  
"_Amb aquesta iniciativa no només reivindiquem l'albergínia llistada de Gandia sinó que fem valdre la sostenibilitat del nostre camp i allò que som com a societat. A més, accentuem la importància de la nostra gastronomia com un valor afegit cap als nostres ciutadans i les persones que ens visiten_", ha destacat Sendra qui ha informat que en aquesta edició, els 28 restaurants que hi participaran s'han compromés a fer amb aquest producte plats que vagen més enllà de l'ús habitual i típic que es feia.  
  
Faus ha destacat que aquest any, des de DestíSafor s'ha aconseguit que un agricultor local siga l'encarregat de cultivar l'albergínia que s'utilitzarà a les jornades. "_Aquest any comptarem amb producte quilòmetre zero i això és important per a nosaltres_". Sobre l'albergínia llistada de Gandia, el president de DestíSafor l'ha definit com "_molt especial, ja que és dolç i no pica el que ens permet aprofitar-nos-en per a crear plats diferents_".  
  
Finalment, el president de l'associació ha informat que els establiments participants i els plats que oferiran es poden consultar a [https://destisafor.com/berenjena-listada-de-gandia/](https://destisafor.com/berenjena-listada-de-gandia/)